* Tolna Megyei Népújság, 1976. június (26. évfolyam, 128-153. szám) 1976-06-13 / 139. szám

Ritkán látható, gazdag kollekciót mutatott be a Képcsarnok szekszárdi kiállítótermében Kelemenné Mészöly Laura: Elegáns ecsetkezelés, az impresszionizmus egyéni továbbfejlesztése jellemzi ezeket a képeket, melyek a „Hazai tájak” gyűjtőcímet kapták, de valójában nem annyira a tájak különbözősége érdekli Mészöly Laurát, hanem inkább az, hogy mit tud a maga számára hasznosítani az egymásnak felelő tájakból. Autochton, zárt világ az övé, melyben minden ecsetjének engedelmeskedik, hogy átlényegülve egy új valóságot fejezzen ki. Azt mondta, pályája kezdetén sokat másolta Mészöly Géza képéit, mégsem a jeles előd és rokon hatását érezzük, sokkal inkább Mednyánszkyt, helyenként Nagy Istvánt. De ez a hatás elsősorban a természettel való eggyé válást jelenti, a szép azonosulást, anélkül, hogy egyéniségét fel kellene adnia.   
Legjobban kisméretű olajképein érezzük ezt, melyek között nem egy igazi remeklés akad, Mészöly Laura biztosan épített világának dokumentumaként. (Budapesti, alföldi, s talán legjobban, a balatoni miniatűrökben.) Erő és biztonság sugárzik ezekről a képekről, a megértett és átfogalmazott természet szól hozzánk, hatásosan és meggyőzően.   
Nagyobb méretű képein viszont néha elnagyoltság érzik.   
mintha az ihlet sürgetésében nem jutott volna mindenikre ideje. Valószínűleg az is hozzájárul ehhez, hogy az elmúlt két évben nagyon sokat festett, s bár saját színvonalát egy pillanatra sem tagadja meg, ilyenkor időnként elmarad legjobb eredményeitől. Itt bemutatott képén azt éreztük, hogy mindenekelőtt a kis formák mestere, kitűnő érzéke bonyolult természeti képeket tud összefogni, egybe sűríteni. Igazi kvalitásának elsősorban ezt éreztük szekszárdi kiállításán ami — ismételjük — összességében magas színvonalú, ritkán látható gazdagságú és hatású kollekció. «...   
**CSÁNYI LÁSZLÓ**